Traditionöö täut ma jo Niedaostareich in via Viadln und de haaßn Most-, Woid-, Wei- und Industrieviadl. Des san owa kaane iagndwia vabindlichen Gebiet und vua aan Gricht hättäd es a nix zum bedeitn, äussa san aa de Grenzn nia so gaunz genau festglegt wuan. Des Tuinafööd hod ma jo aamoi in Mostviadl zuagrechnet, owa noch da neichn Eitäulung gibz jetzan des Gebiet „Niedaöstareich Mitte“, und do gheat jetzan da gaunze Bezialk Tuin dazua. Zwegn dem liegt jetzan dea Beziak nimma auf zwaa Viadl vatäut.